CELEX: 32020D0144
Language: fi
Date: 2020-02-03 00:00:00
Title: Neuvoston Päätös (EU) 2020/144, annettu 3 päivänä helmikuuta 2020, alueiden komitean jäsenten ja varajäsenten nimeämisestä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi

4.2.2020   
               
               
                  FI
               
               
                  Euroopan unionin virallinen lehti
               
               
                  L 32/16
               
            
         NEUVOSTON PÄÄTÖS (EU) 2020/144,
         annettu 3 päivänä helmikuuta 2020,
         alueiden komitean jäsenten ja varajäsenten nimeämisestä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 300 artiklan 3 kohdan ja 305 artiklan,
         ottaa huomioon alueiden komitean kokoonpanon vahvistamisesta 21 päivänä toukokuuta 2019 annetun neuvoston päätöksen (EU) 2019/852 (1),
         ottaa huomioon Espanjan ja Suomen hallitusten ehdotukset,
         sekä katsoo seuraavaa:
         
                     (1)
                  
                  
                     Perussopimuksen 300 artiklan 3 kohdassa määrätään, että alueiden komitea muodostuu alueellisten ja paikallisten julkisyhteisöjen edustajista, joilla on joko alueellisen tai paikallisen julkisyhteisön vaaleissa saatu valtuutus tai jotka ovat poliittisesti vastuussa vaaleilla valitulle elimelle.
                  
               
                     (2)
                  
                  
                     Perussopimuksen 305 artiklassa määrätään, että neuvosto nimeää alueiden komitean jäsenet ja yhtä monta varajäsentä viideksi vuodeksi kerrallaan kunkin jäsenvaltion ehdotusten mukaisesti.
                  
               
                     (3)
                  
                  
                     Uusia jäseniä ja varajäseniä olisi nimettävä, koska alueiden komitean jäsenten ja varajäsenten toimikausi päättyi 25 päivänä tammikuuta 2020.
                  
               
                     (4)
                  
                  
                     Neuvosto hyväksyi 10 päivänä joulukuuta 2019 päätöksen (EU) 2019/2157 (2). Kyseisellä päätöksellä nimettiin 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi Tšekin, Tanskan, Viron, Kyproksen, Latvian, Luxemburgin, Alankomaiden, Itävallan, Romanian, Slovenian, Slovakian ja Ruotsin hallitusten ehdottamat jäsenet ja varajäsenet. Päätöksellä (EU) 2019/2157 nimettiin samaksi kaudeksi myös Belgian hallituksen ehdottamat kolme jäsentä, Saksan hallituksen ehdottamat 21 jäsentä ja 20 varajäsentä, Irlannin hallituksen ehdottamat kahdeksan jäsentä ja kahdeksan varajäsentä, Espanjan hallituksen ehdottamat 16 jäsentä ja 16 varajäsentä, Italian hallituksen ehdottamat 10 jäsentä ja 14 varajäsentä, Maltan hallituksen ehdottamat neljä jäsentä ja neljä varajäsentä ja Suomen hallituksen ehdottamat kahdeksan jäsentä ja kahdeksan varajäsentä. Niitä jäseniä ja varajäseniä, joista neuvosto ei ollut ennen 15 päivää marraskuuta 2019 saanut asianomaiselta jäsenvaltiolta ehdotuksia, ei voitu sisällyttää päätökseen (EU) 2019/2157.
                  
               
                     (5)
                  
                  
                     Neuvosto hyväksyi 20 päivänä tammikuuta 2020 päätöksen (EU) 2020/102 (3). Kyseisellä päätöksellä nimettiin samaksi 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi Kreikan, Ranskan, Kroatian, Liettuan, Unkarin ja Portugalin hallitusten ehdottamat jäsenet ja varajäsenet, Belgian hallituksen ehdottamat neljä jäsentä ja neljä varajäsentä, Bulgarian hallituksen ehdottama jäsen, Irlannin hallituksen ehdottamat jäsen ja varajäsen, Espanjan hallituksen ehdottamat jäsen ja varajäsen, Italian hallituksen ehdottamat 14 jäsentä ja 10 varajäsentä sekä Puolan hallituksen ehdottamat 21 jäsentä ja 20 varajäsentä. Niitä jäseniä ja varajäseniä joista neuvosto ei ollut ennen 20 päivää joulukuuta 2019 saanut asianomaiselta jäsenvaltiolta ehdotuksia, ei voitu sisällyttää päätökseen (EU) 2020/102.
                  
               
                     (6)
                  
                  
                     Espanja ja Suomi ovat esittäneet ehdokkaansa jäljellä oleville varsinaisten jäsenten ja varajäsenten paikoilleen. Kyseiset jäsenet ja varajäsenet olisi nimettävä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi. Tätä päätöstä olisi sen vuoksi sovellettava takautuvasti 26 päivästä tammikuuta 2020.
                  
               
                     (7)
                  
                  
                     Niiden muiden jäsenten ja varajäsenten nimeäminen, joista neuvosto ei ole vielä saanut ehdotuksia, tapahtuu myöhemmin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimetään alueiden komiteaan 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi:
            
                        —
                     
                     
                        jäseniksi henkilöt, jotka on lueteltu jäsenvaltioittain liitteessä I;
                     
                  
                        —
                     
                     
                        varajäseniksi henkilöt, jotka on lueteltu jäsenvaltioittain liitteessä II.
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 26 päivästä tammikuuta 2020.
         
         
            Tehty Brysselissä 3 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EUVL L 139, 27.5.2019, s. 13.
         
            (2)  Neuvoston päätös (EU) 2019/2157, annettu 10 päivänä joulukuuta 2019, alueiden komitean jäsenten ja varajäsenten nimeämisestä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi (EUVL L 327, 17.12.2019, s. 78).
         
            (3)  Neuvoston päätös (EU) 2020/102, annettu 20 päivänä tammikuuta 2020, alueiden komitean jäsenten ja varajäsenten nimeämisestä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi (EUVL L 20, 24.1.2020, s. 2).
      
      
         
            LIITE I
            
               ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA –
            
            Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter
            ESPAÑA
            Mr Jorge Antonio AZCÓN NAVARRO
            Member of a Local Executive: Ayuntamiento de Zaragoza
            
            Mr Abel Ramón CABALLERO ÁLVAREZ
            Member of a Local Executive: Ayuntamiento de Vigo (Pontevedra)
            
            Mr Juan ESPADAS CEJAS
            Member of a Local Executive: Ayuntamiento
               de Sevilla
            
            Mr José María GARCÍA URBANO
            Member of a Local Executive: Ayuntamiento
               de Estepona (Málaga)
            
            SUOMI
            Mr Bert HÄGGBLOM
            Member of a Regional Assembly: the Parliament of Åland
            
         
      
      
         
            LIITE II
            
               ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA - ΠΑΡΑΡΤΗΜΑ ΙΙ – ANNEX II – ANNEXE II – PRILOG II – ALLEGATO II - II PIELIKUMS – II PRIEDAS – II. MELLÉKLET – ANNESS II – BIJLAGE II - ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II
            
            Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków /Suplentes / Supleanți / Náhradníci / Nadomestni člani / Varajäsenet / Suppleanter
            ESPAÑA
            Mr José Francisco BALLESTA GERMÁN
            Member of a Local Executive: Ayuntamiento
               de
               Murcia
            
            Mr Manuel GARCÍA FÉLIX
            Member of a Local Executive: Ayuntamiento
               de La Palma del Condado (Huelva)
            
            Mr Carlos MARTÍNEZ MÍNGUEZ
            Member of a Local Executive: Ayuntamiento
               de
               Soria
            
            Ms Lidia MUÑOZ CÁCERES
            Member of a Local Executive: Ayuntamiento de Sant Feliu de Llobregat (Barcelona)
            
            SUOMI
            Ms Annette BERGBO
            Member of a Regional Assembly: the Parliament of Åland